हरदोई। मासूम होठों से मां शब्द का पूरा संबोधन नहीं, बल्कि सिर्फ मम शब्द सुनने को ही जो वर्षों से बेताब कहें या फिर तड़पते रहे, आज उनको यह खुशी मिलती है। फिलहाल अपनी बेटी अरणी के साथ मां राखी का पहला मातृत्व दिवस उसी को गोद में लेकर उसे दुलार करते ही गुजरा। जिलाक्रीड़ाधिकारी अनिमेष सक्सेना व उनकी पत्नी राखी के पास सब कुछ था, पर मां राखी के पास यदि कुछ नहीं था तो मां होने का सुख व किसी नन्हें की घर में किलकारी सुनने का सुख। वर्षों तक भगवान ने उन दोनों की मनोकामनाओं को नहीं सुना, पर बीते कुछ महीनों पहले ही इस दंपति ने एक बच्ची को गोद लेकर न सिर्फ एक मिशाल बनाई, बल्कि अपने घर अरणी के रूप में खुशियों का खजाना ले आए। पहले मातृत्व दिवस पर बच्ची के साथ मां के होठों पर खुशियां बिखरते नजर दिखाई दी।